Държавен вестник, бр. 103, 2011 г., стр. 6

СТР.  6	
Д Ъ Р Ж А В Е Н  В Е С Т Н И К 	
БРОЙ  103
МИНИСТЕРСТВА 
И ДРУГИ ВЕДОМСТВА
МИНИСТЕРСТВО 
НА ВЪТРЕШНИТЕ РАБОТИ 
СПОРАЗУМЕНИЕ
за създаване на Международна академия по 
противодействие на корупцията като между­
народна организация
(Ратифицирано със закон, приет от 41-ото На­
родно събрание на 13 юли 2011 г. – ДВ, бр. 57 
от 2011 г. В сила за Република България от 
30 октомври 2011 г.)
Страните, 
Отбелязвайки съществения принос в бор­
бата срещу корупцията на Службата на ООН 
по наркотиците и престъпността (СНПООН), 
носейки отговорност да действа като пазител 
на Конвенцията на ООН срещу корупцията;
Признавайки подготовката, извършена 
на международно ниво, и по-специално съ­
ществените усилия на Република Австрия в 
тясно сътрудничество със СНПООН, както 
и на останалите страни – учредители в съз­
даването на Международната академия по 
противодействие на корупцията (наричана 
оттук нататък „Академията“) и голямата им 
подкрепа по отношение на Академията; 
Отбелязвайки дългогодишните усилия и 
подкрепата на Международната организация 
на криминалната полиция (ИНТЕРПОЛ) да 
създава и развива инициативи за превенция 
и борба срещу корупцията в глобален мащаб;
Отбелязвайки подкрепата на Европейската 
служба за борба с измамите (ОЛАФ) и на 
други служби в това общо начинание;
Отчитайки глобалния и всеобхватен ха­
рактер на тази инициатива и важността на 
стремежа към географско разнообразие;
Подчертавайки значението на сътрудни­
чеството, постигнато със съвместни усилия 
на глобално и регионално ниво в подкрепа 
на Конвенцията на ООН срещу корупцията и 
други приложими международни инструменти;
Споделяйки общи цели по отношение 
на предоставянето на техническа помощ и 
изграждането на капацитет като ключови 
инструменти в борбата с корупцията; 
Отбелязвайки, че антикорупционното 
образование, професионалното обучение и 
научните изследвания са важни компоненти 
за оказването на такава помощ и изгражда­
нето на капацитет;
Водени от желанието да се откроят об­
щите цели чрез създаването на Академията 
на базата на многостранно споразумение, 
отворено към други държави – членки на 
ООН и международни организации (наричани 
по-нататък „международни организации“), и 
като ги каним да обединят усилията си и да 
станат страна по това споразумение; 
В отговор на поканата на Република 
Австрия да разположи такава Академия в 
Лаксенбург,
се споразумяха за следното:
Член I
Създаване и статут
1. С това споразумение се създава Акаде­
мията като международна организация. 
2. Академията притежава пълна междуна­
родна правосубектност. 
3. Наред с другото Академията има ка­
пацитет:
(а) да сключва договори; 
(б) да придобива и да се разпорежда с 
недвижимо и движимо имущество;
(в) да образува и да отговаря на съдебни 
производства;
(г) да предприема други действия, които 
могат да са необходими или полезни за осъ­
ществяване на целите и дейностите є.
4. Академията функционира в съответствие 
с това споразумение.
Член II
Цел и дейности
1. Целта на Академията е да насърчи ефек­
тивно и ефикасно предотвратяване и борба с 
корупцията чрез:
(а) предоставяне на антикорупционно об­
разование и професионално обучение; 
(б) предприемане и улесняване на изслед­
вания във всички аспекти на корупцията;
(в) осигуряване на други подходящи форми 
на техническа помощ в борбата с корупцията; 
(г) насърчаване на международното сътруд­
ничество в борбата с корупцията.
2. Дейностите на Академията трябва да 
съблюдават принципа на академична автоном­
ност, да отговарят на най-високите академични 
и професионални стандарти и да разглеждат 
феномена корупция по всеобхватен начин, 
като вземат предвид актуалното развитие в 
областта на корупцията на глобално и реги­
онално равнище. 
Член III
Седалище
1. Централата на Академията се разпола­
га в Лаксенбург, Австрия, по ред и условия, 
договорени между Академията и Република 
Австрия. 
2. Академията може да създава структури 
и на други места, както се изисква в подкрепа 
на нейната дейност.
Член IV
Органи
Академията има:
(а) Събрание на страните, наричано по-
нататък „Събранието“;